Diari Oficial de la Generalitat Valenciana


Sumari del DOGV 9306, del 25-03-2022 (2022/2464)

Extracte de la Resolució de 10 de març de 2022, del rector de la Universitat Politècnica de València, per la qual s'aproven les bases i es convoca la dotzena edició del concurs «IDEAS UPV Challenge» en la UPV per a l'any 2022.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9306

Data del DOGV
:   25-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2464


Data del document
:   10-03-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 10 de març de 2022, del rector de la Universitat Politècnica de València, per la qual s'aproven les bases i es convoca la dotzena edició del concurs «IDEAS UPV Challenge» en la UPV per a l'any 2022. [2022/2464]  
BDNS (identif.): 615362.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/615362)  
  
Primer. Persones Beneficiàries  
La inscripció a la convocatòria podrà ser individual o col·lectiva:  
a) En el cas d'inscripció individual, pot participar en la convocatòria l'alumnat de la UPV matriculat en el curs acadèmic 2021-2022 de grau, màster universitari, títol propi o doctorat, o titulats i titulades per la UPV en el curs acadèmic 2020-2021.  
Per a poder optar als premis, serà imprescindible que les persones inscrites individualment formen equip amb almenys una altra persona inscrita en la convocatòria, o s'incorporen a un altre equip inscrit. Per a aconseguir-ho, l'organització del Challenge facilitarà la conformació dels equips abans de la jornada i el dia de la jornada Challenge.  
b) En el cas d'inscripció col·lectiva, poden participar en la present convocatòria equips de dos a cinc participants, dels quals almenys un o una ha de ser estudiant de la UPV amb matrícula en el present curs acadèmic 2021-2022 de grau, màster universitari, títol propi o doctorat, o titulat o titulada per la UPV en el curs acadèmic 2020-2021. A més, no pot haver-hi en un equip més de dues persones participants externes a la UPV.  
No pot participar en la convocatòria personal treballador de la UPV ni formar part dels equips personal extern a la UPV menor de divuit anys.  
No s'hi poden presentar solucions proposades per persones participants premiades en altres concursos amb aquesta solució, o inscrites en programes d'acceleració o incubació amb la mateixa idea o solució.   
No s'hi poden presentar persones sòcies o treballadores d'empreses (incloses les activitats donades d'alta com a personal autònom) l'activitat principal o les línies de negoci de les quals desenvolupen la mateixa idea o solució que cal presentar en aquest concurs.  
  
Segon. Finalitat  
La finalitat és captar i impulsar el talent emprenedor i les capacitats tècniques de l'alumnat, titulats i titulades de la UPV, així com les habilitats per a la resolució de reptes. L'objectiu és premiar les solucions òptimes a reptes de sectors emergents del mercat i per fer més sostenible el campus universitari de Vera i, al mateix temps, fomentar la dinamització i la cohesió dels centres.  
  
Tercer. Bases reguladores  
Disponibles en http://www.ideas.upv.es/  
  
Quart. Import  
La present convocatòria es finançarà amb càrrec a la partida pressupostària 216226424 422 40192 per un import màxim de 6.000  - (sis mil euros), amb càrrec a l'oficina gestora d'IDEAS UPV, aplicables a l'exercici 2022.  
S'estableixen quatre premis amb dotacions que oscil·len entre els 1.000 i els 2.500 euros, segons s'especifica en les bases reguladores del procediment.  
La dotació econòmica dels premis estarà subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
Comença a partir de l'endemà de la publicació d'aquest extracte en el Diari Oficial de la Generalitat Valenciana i finalitza l'1 d'abril de 2022.  
  
València, 10 de març de 2022.- El rector: José Esteban Capilla Romá.